text: অগি এন্ড দা ককরোচেস (; হিসাবে পরিচিত) ফ্রান্সে জিলাম কর্তৃক তৈরি একটি ফরাসি অ্যানিমেটেড কৌতুকাভিনয় ধারাবাহিক। এর পরিচালক অলিভার জাঁ মারি এবং থমাস জাবো।
  
  মূল চরিত্র 
  অগি
  অগি একটি নীল বিড়াল। অধিকাংশ সময় তাকে টিভির সামনেই দেখা যায়। অগি একটি বিড়াল হলেও তার মধ্যে অনেক মানবীয় বৈশিষ্ট্য বিদ্যমান। সে অলস ধরনের হলেও তাকে বিভিন্ন কাজ করতে দেখা যায়। প্রধানত, তার বাড়িতেই বসবাসকারী তিনটি তেলাপোকার সাথে মারামারি করতেই তার সময় কাটে। অগি এই ধারাবাহিকটির নাম ও প্রধান চরিত্র।
  
  জ্যাক
  জ্যাক অগির চাচাতো বড় ভাই। তাকে দেখতে সবুজ রঙের। তেলাপোকাদের দ্বারা অতিষ্ঠ হয়ে অগির তার সাথে দেখা করতে দেখা গেছে। জ্যাক চরিত্রটিকে খুব অহংকারী এবং শক্তিশালী হিসাবে দেখা যায়, তবে তার বুদ্ধি কম। তাকে অধিকাংশ সময় শরীরচর্চা নিয়ে ব্যস্ত থাকতে দেখা যায়।
  
  জোয়ি
  জোয়ি তিন তেলপোকার মধ্যে সর্বকনিষ্ঠ। কিন্তু বুদ্ধির কারণে তাকে বাকিদের উপর প্রভাব খাটাতে দেখা যায়। সে মূলত অগির ওপর নিজেদের প্রভাব বিস্তার করতে চায়। যদিও সে তেমন সফল হয়না তার বন্ধুদের নিজেদের দোষে। সে কিছু পর্বে বেশ চতুরতার পরিচয় দেয়।
  
  ডিডি
  ডিডি মোটা তেলাপোঁকা এবং এই চরিত্রটিকে সবসময় খাওয়া নিয়েব্যস্ত থাকতে দেখা যায়। অগির খাবারের ফ্রিজ তার প্রধান আকর্ষণ। তার লোভের কারণে অনেক সময় জোয়ি তার কাজে ব্যার্থ হয়। সে মাছ, মাংস সহ যে কোন কিছুই খেতে পারে।
  
  মার্কি
  মার্কি চরিত্রটিকে মানুষ বা পুতুলের প্রেমে পড়তে দেখা যায় বেশীরভাগ পর্বে। সে প্রধানত স্টাইল, নাচ, গান প্রভৃতি পছন্দ করে। সে অন্যদের চেয়ে তুলনামূলক লম্বা।
  
  তিন তেলাপোকার মধ্যে সম্পর্ক বেশ ঘনিষ্ঠ।
  
  কাহিনীসংক্ষেপ 
  অগি একটি নীল বিড়াল এবং ধারাবাহিকটির প্রধান চরিত্র। তাকে অধিকাংশ সময় টিভির সামনেই দেখা যায়। কাহিনীতে তার বড় ভাই হচ্ছে জ্যাক। তাদের বাড়িতে তিনটি তেলাপোকা থাকে, যাদের সাথে অগি ও জ্যাকের নানা হাস্যকর কান্ড দেখা যায়।
  
  প্রযোজনা 
  চার বছর বিরতির পর ২০১৭ সালের শেষের দিকে পঞ্চম মরসুমের পরিকল্পনা করা হয়েছিল এবং পরবর্তীতে আরো দুটি মরসুম নির্মানের চিন্তাভাবনা করা হয়েছিল। কে২ চ্যানেলে মরসুম ৬ এর সম্প্রচার শুরু হয়েছিল।
  
  তথ্যসূত্র 
  
  বিষয়শ্রেণী:কার্টুন চরিত্র
  বিষয়শ্রেণী:অ্যানিমেটেড টেলিভিশন ধারাবাহিক
title: অগি এন্ড দ্য ককরোচেস